stanford-oval/wikipedia huggingface dataset:
משאל העם על מעמד כירכוכ
החוקה העיראקית

לאחר הפלישה לעיראק ב-2003 על ידי ארצות הברית, המדינה הייתה תחת שלטון ישיר של הרשות הזמנית של הקואליציה שמונתה על ידי ארצות הברית, עם עצות של מנהיגים עיראקים נבחרים שישבו במועצת השלטון העיראקית. מועצת השלטון העיראקית אישרה חוקת ביניים, חוק המינהל למדינת עיראק לתקופת המעבר, אשר קבעה את המסגרת לניסוח ואישורה של חוקה קבועה.
החוק כלל סעיפים ספציפיים המספקים החזרה ופיצוי למהגרים בכפייה ולפתרון מעמדם של השטחים שנויים במחלוקת כולל כירכוכ באמצעות בוררות.
בשנת 2005 אושרה חוקה קבועה, אשר כללה את הדרישה להשלים את הנקבע בחוק המנהל תקופת מעבר, וקבעה כי יש לערוך משאל עם על מעמד האזורים השנויים במחלוקת לא יאוחר מ-31 בדצמבר 2007 להשלמה:
בסוף 2007 ניהל סטפן דה מיסטורה, הנציג המיוחד של האו"ם לעיראק משא ומתן על הארכת המועד לשישה חודשים. עם זאת, הפרלמנט העיראקי החליט להפנות את הנושא לבית המשפט החוקתי כדי להכריע אם הסעיף פג לאחר זמנו וכיצד יש ליישם אותו.
דה-ערביזציה

ממשלת נורי אל-מאלכי הקימה ועדה לנורמליזציה של מעמדה של כירכוכ ליישום תוכנית הדה-ערביזציה. שר המשפטים, האשים עבדרחמן א-שיבלי, ערבי סוני חילוני מהרשימה הלאומית העיראקית מונה לראש הוועדה. תוכנית של הנורמליזציה הייתה אמורה להתבצע במפקד אוכלוסין עד יולי 2007 ומשאל עם בנובמבר 2007.
באפריל 2007 טענו מקורות מודיעין טורקיים כי נשיא כורדיסטן העיראקית מסעוד בארזאני הציע שוחד לגורמים עיראקים שונים המעורבים בהקמת הוועדה, כולל 500,000 דולר לאל-שיבלי. טורקיה טענה כי כורדיסטן העיראקית מתכננת לספח את כירכוכ באופן בלתי חוקי, וכי זכויותיהם של הטורקמנים העיראקים יופרו אם כירכוכ תצטרף לכורדיסטן העיראקית.
שיבלי התפטר מתפקידו כראש הוועדה במרץ 2007, בטענה לחילוקי דעות עם מפלגתו לגבי מעמדה של כירכוכ. ראאד פהמי ג'אהיד, ערבי סוני נוסף מהמפלגה מונה למחליפו באוגוסט 2007.
בפברואר 2007, אימצה הוועדה תוכנית שנויה במחלוקת, שהעניקה לערבים שהתיישבו באזור 15,000 דולר להעברה חזרה לעיירות מוצאם, בתוספת חלקת אדמה.
עמדת מפלגות בכירכוכ

מפלגות כורדיות
מפלגות טורקמניות
תגובות בין-לאומיות

טורקיה טורקיה – ממשלת טורקיה התנגדה לעריכת משאל העם, וקראה לדחייתו.
איראן איראן – איראן קראה בנובמבר 2007 לדחייה בת שנתיים עד להשגת הסכמה בין הצדדים.
ערב הסעודית ערב הסעודית – פורסם כי ערב הסעודית הציעה למנהיגי כורדיסטן העיראקית 2 מיליארד דולר בתמורה לדחיית התהליך בעשר שנים.
הצעות פשרה

ביוני 2008 המליץ סטפן דה מיסטורה לשלב את מחוז עקרה של נפת נינוה ומחוז מחמור של נפת כירכוכ בכורדיסטן העיראקית, אך לא את אזור אל-חמדאניה של נפת נינוה ואזור מנדלי של נפת דיאלה. המלצות אלו נדחו על ידי הפרלמנט של עיראק.
הערות שוליים

↑  Iraqi Council of Ministers Presented to the Parliament by Prime Minister Nuri al-Maliki (אורכב 01.10.2013 בארכיון Wayback Machine) www.export.gov/Iraq
1 2  Iran pleases Ankara, irks Kurds with call for Kirkuk poll delay, The New Anatolian, 2007-11-08, accessed on 1 March 2008
↑  Kirkuk, Other Iraq Issues to Be Delayed
↑  Iddon, Paul. "Iraqi Kurdistan in disarray after the loss of Kirkuk". alaraby. נבדק ב-2017-10-31.
1 2  Iraq: Kurds warn against delaying Kirkuk Referendum RadioFreeEurope/RadioLiberty
↑  "President of Iraqi Kurdistan says independence vote is due to failure of unity". The National. נבדק ב-2017-10-31.
↑  "Kurdistan referendum commission reveals four-language sample ballot". Rudaw. נבדק ב-2017-10-31.
↑  Kirkuk's Article 140: Expired or Not?, Nazar Janabi, Washington Institute for Near East Policy, 31 January 2008
↑  Turkish special rep. to Iraq brings documents showing Barzani bribes to the US, www.hurriyet.com.tr (בטורקית)
↑  "Iraq's justice minister resigns" (באנגלית בריטית). 2007-03-31. נבדק ב-2023-04-05.
↑  Profile of New Head of Iraqi Commission on Normalization of Kirkuk Status (אורכב 06.10.2007 בארכיון Wayback Machine), BBC Monitoring via IndustryWatch, 2 August 2007 accessed on 5 August 2007
1 2  Senanayake, Sumedha (2012-02-02). "Kirkuk Referendum Likely To Be Delayed". Radio Free Europe/Radio Liberty (באנגלית). נבדק ב-2023-04-05.
↑  Sectarian disputes delay constitution, Gulf News, 2007-07-09, accessed on 9 July 2007
↑  Turkmen Front delegation in New York, wants special status for Kirkuk, The New Anatolian, 2007-06-29, accessed on 17 August 2007
↑  Saudi Arabia offers Kurds 2 billion dollars to give up Kirkuk Archived
↑  Iraqi Kurds await U.N. regional recommendations (אורכב 16.07.2011 בארכיון Wayback Machine), Kurdish Globe, 12 August 2008
אזורים שנויים במחלוקת בעיראק לפי סעיף 140:  שנוי במחלוקת ובשליטת הממשלה האזורית של כורדיסטן מ-1991.שנוי במחלוקת ובחלקו בשליטת השלטון המרכזי, אם כי אזור זה הצטמצם מאז אירועי 2014.
ניר רחמין

ניר רחמין (נולד ב-11 ביוני 1980) הוא כדורגלן עבר ישראלי, ששיחק בעמדת השוער, ומזוהה עם הפועל תל אביב שם בילה את רוב הקריירה שלו.
קריירה

רחמין גדל בקבוצת הנוער של הפועל תל אביב ולאחר שעלה לבוגרים והיה חלק מהסגל החל משנת 1998, היה שוער מחליף של שביט אלימלך שהיה השוער הבכיר בין השניים לאורך שש עונות. אומנם רחמין לא הרבה לשחק, ובכל שנותיו בקבוצה שיחק בכ-15 משחקי ליגה בלבד, אך היה שותף משמעותי יחסית במסע האירופי של הפועל תל אביב בגביע אופ"א בעונת 2001/2002 שזכה לכינוי "המסע המופלא", כאשר רחמין החליף את אלימלך שנפצע במשחק מול גזיאנטפספור ועזר לקבוצה לעלות לשלב הבא מול קבוצת צ'לסי האנגלית. בנוסף רחמין גם פתח במשחק הגומלין של הקבוצה נגד פארמה האיטלקית שנערך באיטליה, וזאת לאחר שאלימלך צבר 3 כרטיסים צהובים, ובמשחק זה הפגין רחמין יכולת מרשימה שסייעה לקבוצה לעלות לשלב הבא. בעונת 2002/2003 התחיל את העונה רחמין כשוער הראשון ואף הוריד את אלימלך לספסל, אך נפצע בתחילת המשחק במחזור השלישי של העונה נגד מכבי נתניה, והפסיד בכך את הזדמנות להיות השוער הראשון בהפועל תל אביב. בעונת 2006/2007 עבר להכח עמידר רמת גן והפגין יכולת טובה בשני המחזורים הראשונים של העונה, אך במחזור השלישי נפצע בברכו בפעם השלישית בקריירה, פציעה שסיימה לו שוב את העונה, ולמעשה סיימה לו את הקריירה בתור כדורגלן פעיל, בגיל 26 בלבד, כיוון שמפציעה זו לא הצליח להתאושש.
רחמין אף שיחק בנבחרת הצעירה של ישראל 7 משחקים בשנים 2000–2001.
הערות שוליים

↑  עמרי לבנה, פארמה, גביע אופ"א: פארמה - הפועל ת"א 2:1, באתר ynet, 28 בפברואר 2002
↑  רותם גרוסמן, גורם בהכח: "ניר רחמין - הגיבור הטראגי של הכדורגל הישראלי", באתר ynet, 10 בספטמבר 2006
נאנג'ינג

| --- | --- |

פוטומונטז' של נאנג'ינג
 מדינה:  הרפובליקה העממית של סין הרפובליקה העממית של סין
 מחוז:  ג'יאנגסו
 מושל:  Lan Shaomin
 בירת התת-המחוז העירוני:  Xuanwu District 
 תאריך ייסוד:  495 לפנה"ס
 על שם:  עיר בירה, דרום 
 שטח:  6,590 קמ"ר
 גובה:  15 מטרים
 אוכלוסייה:  ‏
  ‑ בתת-המחוז העירוני:  9,314,685 (2020)
  ‑ צפיפות:  1,413 נפש לקמ"ר (2020)
 קואורדינטות:  32°03′39″N 118°46′44″E﻿ / ﻿32.060833333333°N 118.77888888889°E﻿ / 32.060833333333; 118.77888888889 
 אזור זמן:  UTC +8
 http://www.nanjing.gov.cn
  מפת מיקום  מפה מפורטת   (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןנאנג'ינג(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןנאנג'ינג(למפת ג'יאנגסו רגילה) סוג'ואו וושינאנג'ינג(למפת ג'יאנגסו מוגדלת) סוג'ואו וושינאנג'ינג    מיקומה של נאנג'ינג במחוז ג'יאנגסו tabBackground:;tabBorder:#aaa;defaultTab:0;
 
נָאנְגִ'ינְג (או ננקינג; בסינית: ‏南京קובץ:Zh-Nánjīng.oga‏Ⓘ‏; בפין-יין: Nánjīng; מילולית: "הבירה הדרומית") היא עיר נמל תת-מחוזית ובירת מחוז ג'יאנגסו שבמזרח הרפובליקה העממית של סין. נאנג'ינג משתרעת על פני 6,590 קמ"ר בדרום-מערב המחוז באזור הדלתה של היאנגצה (אנ'), כ-270 ק"מ צפון-מערבית לעיר שאנגחאי. על פי מפקד האוכלוסין משנת 2020 התגוררו בתת-המחוז כ-9.31 מיליון תושבים. העיר נחשבת כעיר השלישית בחשיבותה בסין, ושימשה כבירתה תחת 6 שושלות, כולל בתקופת הרפובליקה הסינית של צ'יאנג קאי שק.
המאוזוליאום של סון יאט-סן נמצא בנאנג'ינג.
המגדל של מרכז הפיננסים נאנג'ינג, מגדל זיפנג, הוא גורד השחקים ה-22 בגובהו בעולם, נכון לשנת 2022.
בעיר פועל נמל נאנג'ינג (אנ') שהוא הנמל הפנימי (אנ') הגדול ביותר בעולם.
חלוקה מנהלית

תת-המחוז העירוני נאנג'ינג מחולק ל-11 מועצות:
מועצת שְׂוָואן-ווּ (玄武区/Xuánwŭ Qū)
מועצת צִ'ינְחְוָואי (秦淮区/Qínhuái Qū)
מועצת גְ'יֵין-יֶה (建邺区/Jiànyè Qū)
מועצת גוּלוֹאוּ (鼓楼区/Gŭlóu Qū)
מועצת פּוּקוֹאוּ (浦口区/Pŭkŏu Qū)
מועצת צִ'ישְׂיָה (栖霞区/Qīxiá Qū)
מועצת יוּ'חְוָואטָאי (雨花台区/Yŭhuātái Qū)
מועצת גְ'יָאנְגְנִינְג (江宁区/Jiāngníng Qū)
מועצת לוּ'חֶה (六合区/Lùhé Qū)
מועצת לִישְׁוֵוי (溧水区/Lìshuĭ Qū)
מועצת גָאוֹצ'וּן (高淳区/Gāochún Qū)
ערים תאומות

לנאנג'ינג ברית ערים תאומות עם הערים:
הממלכה המאוחדת יורק, הממלכה המאוחדת
ברוניי בנדר סרי בגוואן, ברוניי
קנדה לונדון, קנדה
קולומביה ברנקייה, קולומביה
ברזיל בלו הוריזונטה, ברזיל
דרום אפריקה בלומפונטיין, דרום אפריקה
קוריאה הדרומית טג'אן, קוריאה הדרומית
הולנד איינדהובן, הולנד
איטליה פירנצה, איטליה
גרמניה לייפציג, גרמניה
קפריסין לימסול, קפריסין
מלזיה מלאקה, מלזיה
מקסיקו מקסיקלי, מקסיקו
בלארוס מוהילב, בלארוס
ארצות הברית סנט לואיס, ארצות הברית
נמיביה וינדהוק, נמיביה
אוסטרליה פרת', אוסטרליה
ראו גם

טבח ננקינג
הערות שוליים

↑  China: Jiāngsū (Prefectures, Cities, Districts and Counties) - Population Statistics, Charts and Map, www.citypopulation.de
| הערים הגדולות בעולם: ערים המונות לפחות חמישה מיליון תושבים |
| --- | --- | --- |
| 20,000,000+ | שאנגחאי • בייג'ינג • סאו פאולו • דלהי |  |
| 10,000,000+ | קראצ'י • לאגוס • איסטנבול • טוקיו • מומבאי • מוסקבה • גואנגג'ואו • פריז • שנג'ן • צ'נגדו • קינשאסה • קהיר • ג'קרטה • לאהור • סוג'ואו |  |
| 5,000,000+ | סיאול • מקסיקו סיטי • לונדון • לימה • דאקה • ניו יורק • בנגלור • בנגקוק • דונגגוואן • צ'ונגצ'ינג • נאנג'ינג • טהראן • שניאנג • בוגוטה • הו צ'י מין סיטי • הונג קונג • בגדאד • צ'נאי • צ'אנגשה • ווהאן • טיינג'ין • היידראבאד • האנוי • ריו דה ז'ניירו • פושאן • סנטיאגו דה צ'ילה • ריאד • אחמדאבאד • שאנטואו • סנקט פטרבורג • ח'רטום  • אנקרה • ג'ינאן • האנגג'ואו • סינגפור • יאנגון • לואנדה |  |
| --- | --- |
בקרת זהויות :  NLI: 987007499024305171  GND: 4075203-3  LCCN: n2004021084  MusicBrainz: 94db5c49-7f5f-40db-ad59-75cc65247f1e  NARA: 10044354  NDL: 00643928  NKC: ge135262  VIAF: 150033366   WorldCat (עם VIAF): 150033366 
ערך זה הוא קצרמרבנושא יישובים בסין. אתם מוזמנים לתרום לוויקיפדיה ו.
ניר ריכליס

| --- | --- |
אין תמונה חופשית
 לידה:  21 ביוני 1963 (בן 61) ישראל
 עמדה:  פורוורד
 גובה:  2.04 מטר
 מספר:  12
 מכללה:  לונג איילנד
 קבוצות כשחקן
 1980–1986 1987–1989 1989–1992  1992–1995 1995–1996  1996–1997:  מכבי רמת גן מכבי רמת גן הפועל תל אביב מכבי רמת גן הפועל צפת בני הרצליה
 
ניר ריכליס (נולד ב-21 ביוני 1963) הוא שחקן כדורסל עבר ישראלי. גובהו 2.04 מטר, שיחק בתפקיד פורוורד.
ביוגרפיה

ריכליס גדל במחלקת הנוער של מכבי רמת גן. שיחק בקבוצה הבוגרת בין השנים 1980–1986. בעונת 1986/1987 הוא שיחק במכללת לונג איילנד. לאחר עונה חזר לרמת גן ושיחק בשורותיה שנתיים נוספות. לאחר מכן עבר להפועל תל אביב בה שיחק 3 עונות רצופות. ב-1992 חזר לרמת גן לתקופה של 3 עונות נוספות, ושיחק עונה אחת בהפועל צפת ובבני הרצליה עונה אחת, עד לשנת 1997. ב-16 עונות קלע 2227 נקודות בליגה הראשונה, מתוכן 1771 ברמת גן, והוא ניצב במקום השמיני בכל הזמנים בדירוג הקלעים בתולדות המועדון. לאחר שסיים לשחק בליגה הלאומית, הוא שיחק גם בליגות נמוכות, בין היתר בהפועל עפולה, בית"ר רמת גן מ.ס רמת אפעל, מכבי גני תקווה, ואליצור גבעתיים.
ריכליס הופיע 36 פעמים במדי הנבחרת בהן קלע 42 נקודות. הוא היה חלק מסגל הנבחרת לאליפות העולם ב-1986 שנערכה בספרד, בה הגיעה הנבחרת למקום השביעי, והשתתף במשחק אחד בלבד. 
 לאחר פרישתו ממשחק הוא משמש כיועץ נדל"ן. נשוי ואב לשניים, מתגורר בגבעתיים.
הערות שוליים

↑  קלעי כל הזמנים - מועדון הכדורסל עירוני רמת גן, באתר עירוני רמת גן
↑  יום של העברות בכדורסל, באתר וואלה, 23 באוגוסט 2000
↑  שגיא ניר‏, האגדה של רמת אפעל, באתר וואלה, 12 באפריל 2005
↑  ליגה א' - תמונת מצב , באתר ספסל, 12 בינואר 2007
↑  אורי גורן, ‏אוסישקין מאחורייך - גם באליצור גבעתיים מאמינים, באתר ONE‏, 11 במרץ 2010
| ‏‏נבחרת ישראל‏ - אליפות העולם בכדורסל 1986 (מקום שביעי) |
| --- | --- | --- |
|  1 לאסוף •  2 דניאל •  3 גורדון •  4 ריכליס •  5 רוזנברג •  6 ברקוביץ' •  7 ליפין •  ‏8‏ ‏שפע‏‏  •‏ 9 ג'מצ'י • 10 מרסר • 11 שטיינהאור • 12 יעקובי • מאמן: שרף  |  1 לאסוף •  2 דניאל •  3 גורדון •  4 ריכליס •  5 רוזנברג •  6 ברקוביץ' •  7 ליפין •  ‏8‏ ‏שפע‏‏  •‏ 9 ג'מצ'י • 10 מרסר • 11 שטיינהאור • 12 יעקובי • מאמן: שרף  | ישראל |
ניר רייכמן

ניר רייכמן (נולד ב-24 בספטמבר 1975) הוא כדורגלן עבר ישראלי ששיחק בעמדת הקשר ההתקפי.
קריירה

רייכמן התחיל את הקריירה שלו במחלקת הנוער של בית"ר ירושלים. ב-27 בנובמבר 1993 ערך את הופעת הבכורה שלו בקבוצה הבוגרת בהפסד 2-0 להפועל באר שבע. ב-4 במרץ 1995 הבקיע את שער הבכורה שלו בקבוצה בתיקו 2-2 נגד הפועל חיפה.
בקיץ 1996 הושאל להפועל טייבה ובינואר של אותה עונה הושאל להפועל כפר סבא. בעונת 1997/1998 חזר לבית"ר עמה זכה באליפות. בפברואר 2000 הושאל להפועל ירושלים עד לסיום העונה.
לאורך הקריירה שלו רייכמן סבל מפציעות חוזרות ונשנות ופרש מכדורגל בגיל 26 בלבד. לאחר פרישתו שימש כאיש צוות במחלקות הנוער של בית"ר ירושלים והפועל קטמון ירושלים.
תארים

אליפות ישראל: 1997/1998
ניר רוזנטל

| --- | --- |

 לידה:  16 באוקטובר 1969 (בן 54) נהריה, ישראל
 מדינה:  ישראל 
 השתייכות:  משטרת ישראל
 תקופת הפעילות:  1996–2021 (כ־25 שנים)
 דרגה:    תת ניצב
 תפקידים בשירות
 מפקד היחידה האווירית של משטרת ישראל מפקד המערך האווירי של המשטרה
 
ניר רוזנטל (נולד ב-16 באוקטובר 1969) הוא קצין בדימוס בדרגת תת ניצב במשטרת ישראל, בתפקידו האחרון פיקד על המערך האווירי במשטרת ישראל.
ביוגרפיה

רוזנטל נולד וגדל בנהריה ובצעירותו התחרה בשיט מפרשיות מדגם 420 והגיע להישגים רבים, לרבות זכייה במדליית זהב במכביה ה-12 ביחד עם ארז ורדי.
בשנת 1987 התגייס לצה"ל ולאחר שסיים קורס טיס שירת כטייס מסוק סער בחיל האוויר. בתום שירותו הצבאי הצטרף ב-1996 ליחידה האווירית של המשטרה כטייס מן המניין ובשנים שלאחר מכן מילא מגוון תפקידי פיקוד ביחידה האווירית ומחוצה לה במשטרה, בהם קצין אג"ם של היחידה האווירית וקצין אג"ם של מרחב שרון.
באוגוסט 2012 מונה למפקד היחידה האווירית של המשטרה. תחת פיקודו גדלה היחידה, תוך כדי שהיא מקבלת אחריות על הפעלת מערך מטוסי הכיבוי (טייסת אלעד) משדרגת את צי המסוקים שלה ומובילה את הקמת צי כלי הטיס הבלתי מאוישים במשטרת ישראל.
בשל תהליכים אלו ובשל הצורך במיסוד גוף מטה תומך לפעילות המבצעית הפכה היחידה האווירית תחת פיקודו של רוזנטל למערך האווירי של המשטרה. באוגוסט 2016 מונה רוזנטל לראש המערך האווירי. תחת פיקודו זכה המערך האווירי בפרס המפכ"ל על הישגים יוצאי דופן בפעילות מבצעית בשנת 2017. רוזנטל הוביל אלפי מבצעים מורכבים במערך האווירי, כשבין הבולטים שבהם שני אירועי קליטת סיוע בינלאומי של מטוסי כיבוי זרים בשנת 2016 ו-2019, ושיגור משלחות סיוע אווירי למונטנגרו, מקדוניה וקפריסין. הוא שירת בתפקיד עד יוני 2021.
רוזנטל נשוי ואב לארבע בנות, מתגורר עם משפחתו במושב חוגלה. הוא בעל תואר ראשון במדעי המדינה ותואר שני במנהל עסקים.
הערות שוליים

↑  אתמול במכביה, מעריב, 23 ביולי 1985
נבל (קבוצת כוכבים)

| נבל Lyra |
| --- | --- |
  מפת קבוצת הכוכבים נבל
 סמליות:  נבל, כלי נגינה
 עלייה ישרה:  19 שעות
 נטייה:  °‏40
 שטח נראה:  286 מעלות מרובעות
 דירוג שטח נראה:  במקום ה־52
 מספר כוכבים בבהירות נראית < 3:  1
 הכוכב הבהיר ביותר:  וגה (α בנבל)
 בהירות נראית הכוכב הבהיר:  0.03
 מטר מטאורים:  לירידים  לירידים (יוני)  אלפא לירידים
 מערכות כוכבים גובלות:  דרקון  הרקולס  שועלון  ברבור
 נראית בין קוי הרוחב °‏90 ו־°‏40- מומלץ לצפות בשעה 21:00 במהלך חודש אוגוסט
נבל (ליירה בלעז), היא קבוצת כוכבים בשמי הצפון, אחת מ-48 קבוצות הכוכבים המקוריות של תלמי, וכיום היא אחת מ-88 קבוצות הכוכבים המוכרות על ידי האיגוד האסטרונומי הבינלאומי. קבוצת נבל כוללת את הכוכב הבולט וגה, החמישי בבהירותו בשמי הלילה, שמקל על איתורה וזיהויה.
כוכבים מעניינים

α בנבל (וגה) הוא הכוכב השני בבהירותו בחצי הכדור הצפוני (אחרי ארקטורוס) והחמישי בכל כיפת השמיים.  סיווגו הוא A0 V, ומרחקו מכדור הארץ הוא 25.3 שנות אור. וגה היה הכוכב הראשון שצולם. וגה יחד עם הכוכבים דנב ואלטאיר יוצרים משולש גדול ובולט המכונה משולש הקיץ.
β בנבל (שליאק) הוא כוכב משתנה. בהירותו 3.45 וסיווגו B8 II. על שמו נקראת קבוצה של כוכבים כפולים לוקים.
γ בנבל (סולפט) היא מערכת מרובת כוכבים. הכוכב הראשי בה הוא בעל בהירות 3.24 וסיווג B9 II.
δ בנבל הוא כוכב כפול המורכב מכוכב כחול-לבן בעל בהירות 6 וענק אדום משתנה באופן מחזורי למחצה שבהירותו נעה בין 4 ל-5.
ε בנבל הוא כוכב מרובע (ידוע גם ככוכב הכפול הכפול, משום ששני המרכיבים הבהירים יותר הם בעצמם כוכבים כפולים), בעל זמן מחזור של 1165 שנות ארץ.
ζ בנבל הוא כוכב כפול שניתן לראות את מרכיביו בנפרד באמצעות משקפת.
RR בנבל הוא כוכב אבטיפוס לסוג של כוכבים משתנים שנקראים משתני RR בנבל.
גרמי שמיים עמוקים

M56 הוא צביר כדורי מפוזר, במרחק של בערך 32,900 שנות-אור, בקוטר 20 שנות אור בערך. בהירותו הנראית: 8.3.
M57 היא ערפילית הטבעת, אחת הערפיליות הפלנטריות הידועות ביותר. בהירותה המשולבת 8.8. מעריכים שכיום אנו רואים אותה כבת 6,000-8,000 שנים.
מיתולוגיה

מפות ישנות מראות ציפור (בדרך כלל נשר) במיקום הקבוצה, שמאז ימי קדם הקבוצה נחשבה דומה לכזו. ככזו, יחד עם קבוצות אחרות במזל קשת, (ברבור ו-נשר),ייתכן שקבוצת נבל היא חלק מהאגדה על הציפורים הסטימפאליות, משתים עשרה המטלות של הרקלס.
אם לוקחים בחשבון קווים כמעט מקבילים של כוכבים במרכז קבוצת הכוכבים, הקבוצה מזכירה נבל, וכך בהדרגה קבוצת נבל עברה מדימוי לנשר לדימוי לנבל. בפרק זמן מסוים היא אפילו נחשבה לנשר מחזיק נבל. כנבל, הקבוצה קושרה לנבל שבו ניגן אורפאוס, ואיתו הצליח להקסים את האדס, ושמוקם בשמיים עם מותו.
מרכז קנברה לתקשורת חלל עמוק

| --- | --- |

מרכז קנברה לתקשורת חלל עמוק בשנת 2010
 מידע כללי
 ארגון:  נאס"א, JPL,‏ CSIRO
 מיקום:  קנברה, טריטוריית הבירה האוסטרלית, אוסטרליה אוסטרליה
 תאריך ייסוד:  19 במרץ 1965
 קואורדינטות:  35°24′05″S 148°58′54″E﻿ / ﻿35.40139°S 148.98167°E﻿ / -35.40139; 148.98167
  (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןמרכז קנברה לתקשורת חלל עמוק(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןמרכז קנברה לתקשורת חלל עמוק
 cdscc.nasa.gov
 
מרכז קנברה לתקשורת חלל עמוק (באנגלית: Canberra Deep Space Communication Complex, בראשי תיבות: CDSCC) הוא מרכז תקשורת רדיו ורדיו־טלסקופים, הנמצא בשמורת הטבע טידבינביליה שבטריטוריית הבירה האוסטרלית, קנברה שבאוסטרליה. המרכז מנוהל על ידי ארגון המחקר המדעי והתעשייתי של חבר העמים (CSIRO) ומשמש בעיקר למעקב ותקשורת עם משימות חלל. המרכז משמש כחלק מרשת החלל העמוק, המתופעלת על ידי המעבדה להנעה סילונית עבור נאס"א, ונחשב אחד משלושה מרכזים מסוגו בעולם (השניים האחרים הם מרכז גולדסטון לתקשורת חלל עמוק בקליפורניה ומרכז מדריד לתקשורת חלל עמוק בספרד).
במרכז קיימות 5 אנטנות:
DSS-34 - בקוטר 34 מטר, נבנתה ב־1997, מסוג Beam waveguide antenna.
DSS-35 - בקוטר 34 מטר, הופעלה בסוף 2014 ונפתחה רשמית במרץ 2015.
DSS-36 - בקוטר 34 מטר, צלחת הותקנה באוגוסט 2015. מבצעית בסוף 2016 ונפתחה רשמית ב־3 בנובמבר 2016.
DSS-43 - בקוטר 70 מטר, נבנה במקור בקוטר של 64 מ' בשנת 1973 והוגדל בשנת 1987. זו האנטנה הפרבולית הגדולה ביותר בחצי הכדור הדרומי. האנטנה שוקלת יותר מ־3000 טון ומסתובבת על שכבת שמן בעובי של 0.17 מ"מ. משטח הרפלקטור בנוי מ־1,272 לוחות אלומיניום בשטח כולל של 4,180 מ"ר. ב־2020, הטלסקופ שודרג ליכולת שידור וקליטה משופרים עבור גשושיות חלל עמוק כדוגמת וויאג'ר 2.
DSS-49 - בקוטר 64 מטר, טלסקופ רדיו במצפה הכוכבים פארקס, המסוגל לספק תמיכה, אם כי הוא מקלט בלבד ואינו מסוגל לשדר.
עלות CDSCC היא כ־20 מיליון דולר בשנה להפעלה, והיא ממומנת על ידי נאס"א.
היסטוריה

באמצע שנות ה־60 של המאה ה־20, נאס"א הקימה שלוש תחנות מעקב בטריטוריה של בירת אוסטרליה:
תחנת המעקב טידבינביליה (ידוע כיום בשם CDSCC) – נפתחה בשנת 1965 והיא תחנת המעקב היחידה של נאס"א באוסטרליה שעדיין פועלת. במהלך תוכנית אפולו, טידבינביליה שימשה למעקב אחר רכב הנחיתה הירחי אפולו.
תחנת המעקב בעמק אורורל (35°35′1″S 148°58′36″E﻿ / ﻿35.58361°S 148.97667°E﻿ / -35.58361; 148.97667﻿ (Honeysuckle Creek)) נפתחה במאי 1965 במה שהוא כיום חלק מהפארק הלאומי נמדג'י. תפקידה היה תמיכה בלוויינים, אם כי היא תמכה גם במשימת אפולו־סויוז בשנת 1975. היא נסגרה בשנת 1985.
תחנת מעקב קריק (35°35′1″S 148°58′36″E﻿ / ﻿35.58361°S 148.97667°E﻿ / -35.58361; 148.97667﻿ (Honeysuckle Creek)) נפתחה בשנת 1967 ונבנתה בעיקר כדי לתמוך במשימות אפולו, בעיקר תקשורת עם מודול הפיקוד של אפולו. לאחר ביטול תוכנית אפולו התחנה תמכה בסקיילאב עד פתיחתה המחודשת בשנת 1979, כאשר התחנה הצטרפה לרשת החלל העמוק בתמיכה בתוכניות וויאג'ר וויקינג. בשנת 1981 נסגרה התחנה והאנטנה שלה בגודל 26 מ' הועברה ל־CDSCC והפכה לכינוי תחנת החלל העמוק 46. לאחר הסרת האנטנה שאר המתקן פורק. היסוד שלה, דרך הגישה ואזור החניה הם כל מה שנותרו מהמתקן.
מפת שמורת טידבינבלה. האתר מסומן בכוכב האדום.
מרכז קרילוב הממלכתי למחקר מדעי

| --- | --- |
אין תמונה חופשית
 מכון מחקר
 על שם:  אלכסיי קרילוב 
 תקופת הפעילות:  1894–הווה (כ־130 שנה)
 מיקום
 מיקום:  סנקט פטרבורג סנקט פטרבורג, כביש מוסקבה 44
 מדינה:  רוסיה רוסיה
 קואורדינטות:  59°49′45″N 30°21′01″E﻿ / ﻿59.829167°N 30.350278°E﻿ / 59.829167; 30.350278
 http://krylov-centre.ru
 he
 
מרכז קרילוב הממלכתי למחקר מדעי (Крыловский государственный научный центр) הוא מפעל פדרלי ממשלתי רוסי, המהווה מכון מחקר העוסק במחקר ימי יסודי לבניית ספינות ופעילויות נלוות, כמו פיתוח אמצעי לחימה ימיים.
הוא ממוקם בסנקט פטרבורג ונוסד בשנת 1894. מאז 1944 הוא נקרא על שמו של האקדמאי אלכסיי קרילוב. מאז אמצע שנות ה-50 של המאה ה-20, שוכן בבית בפינת שדרות סובורוב ורחוב קרסנאיה קוניצה.
המרכז כולל את:
מכון המחקר המרכזי להנדסת חשמל וטכנולוגיה ימית.
מכון המחקר לתקינה והסמכה.
בשנת 2008 כללה ממשלת הפדרציה הרוסית את המרכז ברשימת הארגונים האסטרטגיים של רוסיה.
מרכז המחקר בונה מתחם מחקר ייחודי הכולל אגף ימי אוניברסלי לחקר ספינות, ציוד ימי ואוניות בתנאי גלי רוח קשים. בתוך המתחם ממוקמת הבריכה של מרכז קרילוב שהיא הבריכה הארוכה בעולם: אורכה 1,322 מטר.
הערות שוליים

↑  Официальный сайт
↑  Чепель А. Академия на Советском проспекте // Санкт-Петербургские ведомости. — 2019. — 18 окт.
↑  Филиал «Центральный научно-исследовательский институт судовой электротехники и технологии»
↑  Научно-исследовательский институт стандартизации и сертификации «ЛОТ»
↑  Новый бассейн построят за 3 года
↑  Коммерсант
↑  Карповка
↑  "Строительство технически сложного объекта «Универсальный оффшорный бассейн» для нужд ФГУП «Крыловский государственный научный центр», Санкт-Петербург;". אורכב מ-המקור ב-2014-07-14. נבדק ב-2014-06-07.
| --- | --- |
בקרת זהויות :  GND: 1032407301  ISNI: 0000 0004 4665 7892  LCCN: n2018019707  VIAF: 297027976   WorldCat (עם VIAF): 297027976
משאל העם על ביטול המלוכה באוסטרליה

ב-6 בנובמבר 1999, נערך באוסטרליה משאל עם שכלל שתי שאלות בעניין שינוי החוקה של אוסטרליה. השאלה הראשונה הייתה האם אוסטרליה צריכה להפוך ממונרכיה חוקתית לרפובליקה עם נשיא נבחר שימונה על ידי הפרלמנט הבא על פי המודל הדו-מפלגתי. השאלה השנייה, הנחשבת לרוב למהותית הרבה פחות, היא האם אוסטרליה צריכה לשנות את החוקה כדי להכניס בה מבוא (Preamble). למרות שרוב הסקרים המוקדמים הראו על תמיכה ברפובליקה, הרי שתוצאות המשאל דחו את ההצעה והוחלט להשאיר את הכתר הבריטי כראש המדינה.
רקע

על פי החוקה שאומצה בשנת 1901, אוסטרליה היא מונרכיה חוקתית, כאשר החובות המלכותיות מבוצעות בידי מושל כללי הנבחר בידי ראש ממשלת אוסטרליה. עוד בימי שלטון האימפריה הבריטית באוסטרליה, צצו תנועות שקראו להחלפת המונרכיה ברפובליקה, אולם במשך רוב המאה ה-20 המלוכה נותרה פופולרית באוסטרליה. בתחילת 1990 הפך הרפובליקניזם האוסטרלי לגורם פוליטי שיש להתחשב בו, בבחירות שנערכו ב-1996 ניצחה המפלגה הליברלית של אוסטרליה שתמכה באופן עקרוני ברעיון הרפובליקה, והוחלט להעלות את הנושא לדיון בפברואר 1998.
ב-1988 התכנסה ועדה מיוחדת שדנה בשינוי החוקה של אוסטרליה אשר יסיר מהמלוכה אפשרות למלא תפקיד בממשלה האוסטרלית. הוועדה הציעה שלושה מודלים שעל פיהם תוקם הרפובליקה האוסטרלית: בחירה ישירה, בחירת רוב בפרלמנט, ומינוי מועצה מיוחדת בידי ראש הממשלה.
באופן עקרוני הושגה הסכמה בידי מרבית הצירים בוועדה על הפיכת אוסטרליה לרפובליקה (היה מיעוט קטן של מלוכנים מתנגדים). הוועדה המליצה להציב את העניין בפני משאל עם שייערך ב-1999.
חלוקת המצביעים

רוב הניתוחים המאוחרים העלו שתי סיבות עיקריות לכישלון הרפובליקנים במשאל: ראשית כל, ניסיון העבר הוכיח שהציבור האוסטרלי מעדיף את הישן ונמנע מלקבל שינויים. רוברט מנזיס הצהיר פעם שלהצליח במשאל עם באוסטרליה זהו אחד מהאתגרים של הרקולס. שנית, דעת הקהל השתנתה מאוד בנושא והיו מעט מאוד תגובות שליליות או חיוביות נחרצות.
המצביעים התחלקו למספר חלקים:
המלוכנים המסורתיים – תמכו בהשארת המונרכיה החוקתית על כנה. רוב המצביעים מציבור זה היו מבוגרים יחסית והשתייכו לאוכלוסייה הכפרית ולא העירונית.
המלוכנים הפרגמטים – הללו לא היו תומכים של בית המלוכה, אולם טענו שהמונרכיה ממלאת את תפקידה היטב ואין סיבה רצינית להחליף אותה. הם השתמשו בסיסמאות כגון "אם זה לא שבור, אל תתקן את זה!".
רפובליקנים מינימליים – הללו תמכו בהחלפת המלוכה בנשיאות, אולם גרסו שחוץ מזה לא צריך לשנות דבר הם תמכו בהפיכת אוסטרליה לרפובליקה פרלמנטרית.
רפובליקנים רדיקלים – הללו סברו שאין די בהחלפת המלך בנשיא, ודרשו שינוי גורף במדיניות.
בוחרים טקטיים – הללו לא היו מרוצים מההצעות שהוצעו, ולרוב הצביעו נגד האידאולוגיה שלהם רק מתוך תקווה שבמשאל אחר תהיינה הצעות טובות יותר. לדוגמה: מלוכנים פרגמטיים רבים הצביעו "כן" לשינוי, בשל חשש שבמשאל אחר עלולה להיות מוצעת רפובליקה רדיקלית יותר. לעומת זאת רפובליקנים רדיקלים שלא היו מרוצים מהצעת שינוי המשטר הצביעו "לא" לשינוי, מתוך תקווה שבמשאל אחר תנצח רפובליקה פופוליסטית יותר.